作者:韋莊
標題:謁金門
內容:春雨足，染就一溪新綠。柳外飛來雙羽玉，弄晴相對浴。樓外翠簾高軸，倚遍闌幹幾曲。雲淡水平煙樹簇，春漏促，金燼暗挑殘燭。一夜簾前風撼竹，夢魂相斷續。有個嬌饒如玉，夜夜繡屏孤宿。閑抱琵琶尋舊曲，空相憶，無計得傳訊息。天上嫦娥人不識，寄書何處覓。新睡覺來無力，不忍把君書跡。滿院落花春寂寂，